Wat veronderstel was om ’n rustige aand langs die viswater te wees het in ’n koorsige soektog ontaard.
Pieter en sy verloofde, Ronel Vermeulen, het Saterdagmiddag by Alet gaan kuier. Hy en Alet se man, James Moore, en sy stiefbroer, Attie Lombard, sou die nag langs die dam deurbring om babers te vang. Attie en James het met die visstokke op die droë grond gebly en Pieter het met 'n boot die vislyne in die rigting van die brug in die dam geneem.
“Hy het nog op die boot gesit en lag en vir my gesê ‘My oumatjie, kom saam met my.’ Ek het huis toe gery om vir hulle te gaan kos maak wat hulle in die nag kan eet.
“Ons dink nie hy het dit gemaak nie,” sê Alet saggies. “Die water is baie diep daar, en daar is maalkolke. Hy het ook ’n wader (broekpak met stewels wat vasgewerk is) aangehad.
“Ek is baie na aan daardie kleinseun van my. Hy het so baie by my kom kuier. Ek is dankbaar vir almal wat help soek.”